14.07.2017 й. Тафриқа — кулфат — Zamaxshariy.uz\n14.07.2017 й. Тафриқа — кулфат\nМуҳтарам жамоат! Аллоҳ таоло инсонларни бир ота ва бир онадан пайдо қилиб, уларни Ер юзи бўйлаб турли хил миллат ва элатлар шаклида тарқатиб юборди. Инсонларнинг бу каби хилма-хиллиги фитрий бўлиб, Аллоҳ таоло уни илоҳий ҳикмат ила жорий қилди. Яъни, бу бўлиниш ажралиш учун эмас балки, бирлашиш ва ўзаро яқинлашиш учун эканлигини Қуръони каримда баён қилди:\nيَا أَيُّهَا النَّاسُ إِنَّا خَلَقْنَاكُمْ مِنْ ذَكَرٍ وَأُنْثَى وَجَعَلْنَاكُمْ شُعُوبًا وَقَبَائِلَ لِتَعَارَفُوا…\nяъни: “Эй, инсонлар! Дарҳақиқат, Биз сизларни бир эркак (Одам) ва бир аёл (Ҳавво)дан яратдик ҳамда бир-бирларингиз билан танишишингиз учун сизларни (турли-туман) халқлар ва қабила (элат)лар қилиб қўйдик. (Ҳужурот сураси, 13-оят). Динимизда мана шу ҳақиқатни баён қилиш орқали инсонларни бирликка, ҳамжиҳатликда яшашга даъват этилади.\nАйни пайтда динимиз бизларни ўзаро ихтилоф қилишдан, тафриқага бўлинишимиздан қайтаради. Зеро, ихтилоф ва тафриқа инсонларни бир-биридан узоқлаштиради, ўртада адоват ва фитна пайдо бўлишига сабаб бўлади. Айниқса, динда тафриқага бўлиниш залолат саналиб, инсоннинг икки дунёсини ҳам барбод бўлишига олиб боради. Аллоҳ таоло Қуръони каримда:\nأَنْ أَقِيمُوا الدِّينَ وَلَا تَتَفَرَّقُوا فِيه…\nяъни: “Динни барпо қилингиз ва унда фирқа-фирқага бўлинмангиз!”, деб марҳамат қилган (Шўро сураси, 13-оят).\nМуҳтарам биродарлар! Тарихда турли хил фирқалар чиққан бўлиб, улар Пайғамбаримиз с.а.в. айтганларидек ўзлари ҳам залолатда, ўзгаларни ҳам тўғри йўлдан оздириб, бузуқ ақидаларга бошлаганлар. Ўз даврида уламолар ана шундай тоифаларга қарши курашиб, уларнинг бузуқ ақидаларини фош этганлар, мўмин-мусулмонларни залолат йўлларидан огоҳлантирганлар. Хусусан, юртимиздан чиққан буюк бобокалонимиз Абу ал-Муъин ан-Насафий ҳазратлари бундан минг йил аввал ана шундай оқимларга қарши раддия ўлароқ ўзларининг ақидага оид асарларини ёзиб қолдирганлар.\nМинг афсуски, бизнинг замонамизда ҳам адашган, эътиқоди бузуқ бўлган бир қанча фирқа ва тоифалар мавжудки, улар ҳамон мўмин-мусулмонларни соф ислом йўлидан чалғитишга, аҳли сунна вал жамоа ақидасидан адаштиришга ҳаракат қилмоқдалар.\nАсли мақсадлари дунёвий ғараз, мансабу мартабага эришиш, мўмай даромад топишдан иборат бўлган бундай ғаламис тоифа-ю фирқалар динимизда муқаддас саналган улуғ амалларни ғайри маънога буриб одамларни чалғитмоқдалар. Жумладан, ўзларининг турли хилдаги жиноятларини “халифалик”, “шаҳидлик”, “ҳижрат” ва “жиҳод” каби атамалар билан хаспўшламоқдалар. Бу ҳам етмагандек, ўзларига эргашмаган, уларга қарши чиққанларни кофирга чиқармоқдалар. Кофир дейишдан мақсад эса, уларга қарши уруш очиш, қонларини тўкиб, молларини талон тарож қилишдир. Ҳолбуки, мусулмонга қарши қурол кўтариш, унинг қонини тўкиш энг оғир гуноҳдир. Ҳадиси шарифда марҳамат қилинади:\nثَلَاثٌُ مَن فَعَلَهُنَّ فَقَد أَجرَمَ : «مَن اِعتَقَدَ لِوَاءً فيِ غيَرِ حَقِّ، أَو عَقَّ وَالِدَيهِ ، أَو مَشَى\nمَعَ ظَالِم لِيَنصُرَهُ فَقَد أَجرَمَ ، يَقُولُ اللهُ سُبحَانَهُ :إِنَّا مِنَ الْمُجْرِمِينَ مُنْتَقِمُونَ .\nяъни: “Учта амал бор, ким шулардан бирортасини қилса, у жиноятчидир: Ким ноҳақлик устига байроқ тикса, ким ота-онасига оқ бўлса ва ким золимга ёрдам берса. Аллоҳ таоло айтади: “Албатта, Биз (ундай) жиноятчилардан (дунё ва охиратда) интиқом олувчидирмиз”. (Сажда сураси, 22-оят). Бошқа бир ҳадисда Пайғамбаримиз с.а.в.:\nفَقَالَ النَّبِيُّ : « لا يَحِلُّ لِمُسْلِمٍ أَنْ يُرَوِّعَ مُسْلِمًا »\n(رَوَاهُ أَبُو دَاوُد).\nяъни: “Мусулмон киши мусулмонни қўрқитиши ҳалол эмас”, — дедилар (Абу Довуд ривояти). Ривоят қилинишича, бир куни Ибн Аббос р.а. Каъбанинг деворига суяниб туриб шундай дедилар: “Эй, Каъба! Аллоҳнинг наздида ҳурматинг нақадар улуғ. Лекин, агар мен сени етти маротаба бузиб вайрон қилганимда ҳам битта мусулмонга бир марта озор берганимчалик ёмон иш қилмаган бўлар эдим”.\nДинимизда ўз юртига қарши қурол кўтарган, мусулмонлар жамиятига қарши уруш эълон қилган, давлат раҳбарларига қарши бош кўтарган тоифани боғийлар (тажовузкорлар) деб номланади. Қуръони каримда уларга қарши курашишга амр қилинган:\nوَإِنْ طَائِفَتَانِ مِنَ الْمُؤْمِنِينَ اقْتَتَلُوا فَأَصْلِحُوا بَيْنَهُمَا فَإِنْ بَغَتْ إِحْدَاهُمَا عَلَى الْأُخْرَى فَقَاتِلُوا الَّتِي تَبْغِي حَتَّى تَفِيءَ إِلَى أَمْرِ اللَّهِ فَإِنْ فَاءَتْ فَأَصْلِحُوا بَيْنَهُمَا بِالْعَدْلِ وَأَقْسِطُوا\nяъни: “Агар мўминлардан икки тоифа ўзаро урушиб қолсалар, дарҳол улар ўртасини ислоҳ этингиз! Бас, агар улардан бири, иккинчисининг устига тажовузкорлик қилса, бас, то (тажовузкор тоифа) Аллоҳнинг амрига қайтгунича, сизлар тажовуз қилган (тоифа) билан урушингиз! Энди агар у (тоифа тажовузкорликдан) қайтса, сизлар дарҳол уларнинг ўртасини адолат билан тузатиб қўйинг ва адолатли бўлингиз! Зеро, Аллоҳ адолатлиларни севар”. (Ҳужурот сураси, 9-оят).\nДарҳақиқат, муҳтарам юртбошимизнинг халқпарвар сиёсати ўлароқ аввалда ана ўшандай бузғунчи оқим ва тоифаларнинг таъсирига тушиб қолган, бугунги кунда адашганлигини тушуниб етиб чин дилдан пушаймон бўлган фуқароларга нисбатан авф эълон қилинмоқда. Уларни жамиятда ўз ўринларини топиб, соғлом ҳаётга қайтишларига имкониятлар яратиб берилмоқда. Бироқ, адашганлигини тан олмай, бузғунчи ғоя ва мафкурасидан воз кечмайдиган, экстремистик оқимларни қўллаб қувватлайдиган тоифаларга нисбатан юртбошимиз таъкидлаганларидек: “бир жаҳолатга қарши ўн маърифат” шиори остида кураш давом этаверади.\nМуҳтарам аҳли ислом! Дин илмини билмай туриб Ислом дини номидан тарғибот ва ташвиқот қилаётган ҳар қандай кимсага эргашиб кетавериш ярамайди. Айниқса, замонавий электрон воситалари, интернет тармоқлари орқали тарқатилаётган диний мавзудаги маълумотларнинг ҳаммаси ҳам соф ислом ғоясига, бизнинг ақидамизга тўғри келавермайди. Шунинг учун интернет тармоғидан фойдаланадиган фарзандларимиздан огоҳ бўлайликки, токи улар экстремистик оқимлар таъсирига тушиб, алданиб қолмасинлар.\nДиний илми етарли бўлмаган кишининг илмсиз тарзда фатво бериши ҳам одамлар орасида тафриқага сабаб бўлувчи омиллардан бири саналади. Диний илми бўлмаган кишининг олимликни даъво қилиши такаббурликдир. Аслида бундай кимсаларни илмдан гапиришга ҳаққи йўқ. Авф ибн Молик р.а.дан ривоят қилинади, у киши: “Одамларга илмдан фақат амир, ёки маъмур, ёки мутакаббир гапиради”, дедилар (Абу Довуд ва Ибн Можа ривояти). Яъни одамларга ваъз айтишга фақат мутасадди раҳбарнинг, ёки у томонидан ижозат берилган олим кишиларнинг ҳаққи бор. Улардан бошқа ким воизлик қилса, демак бу унинг манманлигидан, ўзига бино қўйганлигидандир.\nМуҳтарам биродарлар! Қуйидаги ҳадиси шариф билан сўзимизга якун ясаймиз.\nعَنِ النُّعْمَانِ بْنِ بَشِيرٍ، قَالَ: قَالَ رَسُولُ اللَّهِ صلى الله عليه وسلم: «مَنْ لَمْ يَشْكُرِ الْقَلِيلَ،\nلَمْ يَشْكُرِ الْكَثِيرَ، وَمَنْ لَمْ يَشْكُرِ النَّاسَ، لَمْ يَشْكُرِ اللَّهَ، وَالتَّحَدُّثُ بِنِعْمَةِ اللَّهِ شُكْرٌ، وَتَرْكُهَا كُفْرٌ، وَالْجَمَاعَةُ رَحْمَةٌ، وَالْفُرْقَةُ عَذَابٌ (البيهقي في شعب الايمان).\nяъни: Нуъмон ибн Башир р.а.дан ривоят қилинади, Расулуллоҳ с.а.в. дедилар: Ким озига шукр қилмаса кўпига ҳам шукр қилмайди. Ким инсонларга шукр қилмаса Аллоҳга ҳам шукр қилмайди. Аллоҳ берган неъматни гапириш ҳам шукрдир, гапирмаслик куфрдир. Жамоат раҳмат, тафриқа эса, кулфатдир”.\nАллоҳ таоло барчаларимизни меҳр-оқибатда ҳаёт кечирмоғимизга муяссар айлаб, тафриқага берилишимиздан ўзи асрасин. Омин!\nPrevious Post:21.07.2017 й. Оилада келинга муносабат\nNext Post:07.07.2017 й. Дин – насиҳат


Германия учинчи жаҳон уруши сценарийсини тасвирлаб берди - XABAR.INFO\nГермания учинчи жаҳон уруши сценарийсини тасвирлаб берди\nУчинчи жаҳон уруши пайтида махфий қўшинларнинг тўқнашуви юз беради. Дунё танклар ва артиллерия иштирокидаги жангларсиз кураш олиб боради. Бу ҳақда Германия Баден-Вюртемберг федерал ери собиқ бош вазири, Рақамли иқтисодиёт масалалари бўйича Европа собиқ комиссари Гюнтер Эттингер Handelsblatt газетасига маълум қилган.\nУнинг айтишича, учинчи жаҳон уруши ҳақида бир нарса аниқ — у кибер-бўшлиқда юз беради. Собиқ бош вазир, шунингдек, сайёрамизнинг энг йирик кибер кучлари рўйхатини тузиб чиқди. Унинг таркибига Россия, AҚШ, Хитой, Исроил ва Эрон киради.\nОЛДИНГИ СAХИФAБўстонлиқда Тошкент шаҳар ИИББ ходими иштирокида ЙТҲ юз берди\nКЕЙИНГИ СAХИФA«Исроилликларнинг ўлими фожиа, фаластинликларники фожиа эмасми?»


Мейвезер ва Макгрегор жанги тарихий натижани қайд этди » Ўзбекистон янгиликлари – Zamin.uz\nАмерикалик кичик Флойд Мейвезер ва ирландиялик аралаш яккакурашлар устаси Конор Макгрегор ўртасидаги бокс жанги жаҳонда сотилган трансляциялар миқдори бўйича иккинчи ўринни эгаллади. Бу ҳақда Кун нашри Boxingnewsonline’га таянган ҳолда хабар бермоқда.\nМейвезер ва Макгрегор ўртасидаги бокс қоидалари бўйича беллашув 2017 йилнинг 27 август куни бўлиб ўтди ҳамда америкаликнинг ғалабаси билан якунланди. Макгрегор ўнинчи раундда техник нокаутга учради.\nТаъкидланишича, pay-per-view тизимида трансляцияни 4,3 миллион марта харид қилишган.\nСотилган трансляциялар сони бўйича рекорд эса Мейвезер ҳамда Мэнни Пакьяо ўртасида 2015 йилнинг 2 май куни бўлиб ўтган жангга тегишли. Ўшанда бу баҳснинг трансляцияси 4,6 миллион марта сотиб олинганди.\n10:18 Макгрегор 10 раунд чидади\n19:09 “Uzreport TV” Флойд Мейвезер ва Конор МакГрегор жангини жонли эфирда намойиш этади


14:05 / 16.12.2019 795 pdf Ўқиш режими + -\nЖорий йилнинг 13 декабрь жума куни Ўзбекистоннинг Америка пойтахтидаги элчихонаси АҚШ ғарбий соҳилидаги энг катта масжид - Виржиния штати, Стерлинг шаҳридаги Даллес мусулмон жамоатчилик маркази (ADAMS Center)да брифинг ўтказди. Бу ҳақда kun.uz нашри хабар беради.\nУшбу тадбир жума намози доирасида ташкил этилди. Унда 800 нафардан ортиқ киши иштирок этди.\nЖума намозида мамлакатнинг АҚШдаги элчиси Жавлон Ваҳобов чиқиш қилиб, Қўшма Штатлар мусулмонлари учун Ўзбекистондаги зиёрат туризмининг улкан имкониятлари ҳақида сўзлаб берди. Ўзбекистонлик дипломат жума намозида мамлакатнинг бой тарихий-маданий мероси, анъанавий исломий қадриятларни жамиятда сақлаш ва тарғиб қилиш, шунингдек, мамлакатда диний эркинликни таъминлаш бўйича кўрилаётган чора-тадбирлар тўғрисида батафсил маълумот тақдим этди.\nМасжид бош имоми, ADAMS маркази раҳбари Имом Мажид намозхонларга мурожаат қилиб, республика раҳбарияти томонидан ислом дини ғояларини тарғиб қилишга катта аҳамият берилаётганини эътироф этди. «Ўзбекистон исломнинг асл моҳиятини сақлаб қолиб, уни ўқитишнинг илғор тажрибаларини жорий этиш, малакали мутахассислар - исломшунос олимлар тайёрлаш бўйича кучли ўзбек мактабини яратишга муваффақ бўлган мамлакат сифатида жаҳон ҳамжамияти учун намуна», - деди у.\nИмом Мажиднинг таъкидлашича, «Ўзбекистон асрлар давомида бунёд этиш муҳити ҳукмрон бўлган, етакчи олимлар ишлаган, илғор илмий ишлар ишлаб чиқилган ислом цивилизациясининг марваридидир». У Имом ал-Бухорийнинг, Ал-Хоразмийнинг, Ибн Синонинг ҳиссасини алоҳида қайд этиб ўтди.\nАмерикалик имомга кўра, АҚШ мусулмонлар жамоатчилиги орасида миллий туристик брендни янада оммалаштириш учун мустаҳкам асос бўлган бир қатор омиллар мавжуд.\nБиринчидан, Ўзбекистон қадимий шаҳарларнинг бой меъморий меросига эга.\nИккинчидан, мамлакатда кўплаб бебаҳо қўлёзмалар сақланмоқда, шу жумладан Усмон Мусҳафи.\nУчинчидан, республикада исломий таълимотнинг институционал асослари яратилди.\nТўртинчидан, ҳукумат зиёрат туризмини ривожлантириш механизмларини фаол жорий этмоқда.\nБешинчидан, «Ўзбекистон дунёга кенг очилмоқда».\nЖума намозидан сўнг Имом Мажид билан алоҳида учрашув бўлиб ўтди. Музокаралар чоғида амалий ҳамкорликни ривожлантириш масалалари муҳокама қилинди. Жумладан, америкалик мусулмонлар гуруҳларини мунтазам равишда Ўзбекистонга юбориш масаласи кўриб чиқилди.\n13:05 / 16.12.2019 1451\n17:05 / 16.12.2019 1556\n1326 15:13 / 28.11.2018\n561 11:00 / 04.07.2019\n1050 15:28 / 09.11.2018\nҚуръонга ҳурматrdquo лойиҳаси доирасида бошланган ушбу фаолият Судандаги Африка мусҳафлариrdquo Қуръон босиш ва тарқатиш маркази ташаббуси билан амалга давоми...\n815 17:09 / 12.02.2019


Сурияда 3 йиллик қуролли низо қурбонлари сони 162 минг кишидан ошди\n20 октябр 2020, Тошкент вақти: 09:08\nСурияда инсон ҳуқуқлари вазиятини кузатаётган фаоллар гуруҳининг хабар қилишича, 3 йилдан буён давом этаётган қуролли низо қурбонлари сони 162 минг кишидан ошди.\nЛондонда туриб Суриядаги вазиятни кузатаётган фаоллар гуруҳининг 19 май куни тарқатган баёнотида айтилишича, қурбон бўлганларнинг 54 минги тинч аҳоли вакиллари, 43 минги қуролланган мухолифат жангчилари, 61 минги Башар Ассад режимига хизмат қилаётган ҳарбийлардир. Қурбонлардан яна 3 мингининг шахси аниқланмаган.\nБМТ Суриядаги қурбонлар сонига оид маълумотларни аниқлаш имкони бўлмай қолгани боис, ўз базасини янгилашни тўхтатганини маълум қилган. Ташкилотнинг сўнгги ҳисоботида қурбонлар сони 100 минг киши, деб берилган эди.\nҲозирга келиб мамлакат аҳлининг ярмидан кўпини уйларидан қувган, 162 мингининг ёстиғини қуритган Суриядаги қуролли низо 2011 йилнинг мартида ҳукуматга қарши тинч норозилик чиқишлари ортидан бошланиб кетган эди.


НАТО Руминиядаги ёнғин жабрланувчиларига кўмак кўрсатади\n12:38 / 09.11.2015\nНАТО ҳарбий блоки жорий йилнинг 30 октябрь куни Руминиядаги тунги клубларда чиққан ёнғинда жабрланганларга ёрдам кўрсатади.\nШу кунларда ташкилот жабр кўрган 12 нафар фуқарони Буюк Британия ва Норвегиядаги касалхоналарга даволаниш учун юборган.\nРуминия соғлиқни сақлаш вазирлиги берган маълумотларга кўра, ҳозирда 21 нафар одам Европанинг бошқа ҳудудлари, жумладан Исроилдаги шифохоналарга етказилган.\nМаълумот учун, Бухарестдаги Colectiv тунги клубида келиб чиққан ёнғин натижасида 45 нафар одам вафот этган. Бир неча ўнлаб кишилар жароҳат олишган. Улардан 30 нафарининг аҳволи оғир экани қайд қилинган.\nПолиция берган маълумотга кўра, ёнғиннинг келиб чиқишига клуб ичида пиротехника воситаларидан фойдаланилгани сабаб бўлган. Шунингдек, фавқулодда вазиятларда, ёнғин келиб чиққанда қўшимча эшиклар кўп бўлмагани талофат кўламининг кенгайишига олиб келган.


28 ёшли Олимжон Тўйчиев вазир ўринбосари бўлди - xabar.uz\n28 ёшли Олимжон Тўйчиев вазир ўринбосари...\n13.11.2019 16:44 0 3083\nУшбу лавозимга тайинлангунга қадар О.А. Тўйчиев Инновацион ривожланиш вазирлигида бошқарма бошлиғи ва Мирзо Улуғбек номидаги ихтисослаштирилган давлат умумтаълим мактаб-интернати директори сифатида фаолият юритиб келаётган эди.\nОлимжон Алижонович Тўйчиев 1991 йил Тошкент вилояти Бекобод шаҳрида туғилган. Тошкент шаҳридаги Турин политехника университетида 2015 йил машинасозлик муҳандиси мутахассислиги бўйича бакалавр даражаси ва 2017 йили Мехатроника йўналиши бўйича магистрлик даражасига эга бўлган. О.Тўйчиев 2016-2017 йилларда Германиянинг Хохенхайм университетида ҳам таҳсил олган.\nШунингдек, О.Тўйчиев 2013 йил овоз орқали масофадан бошқарилиб, турли топшириқларни бажарадиган, ўзбек тилини тушунадиган биринчи роботни яратиб, фан ва техника соҳасида, айниқса, робототехника соҳасини ёшлар ўртасида кенг кўламда оммалаштириш йўлида қўшган ҳиссаси учун «Шуҳрат» медали билан тақдирланган.\nтайинлов Инновация вазирлиги вазир ўринбосари Олимжон Тўйчиев\nЖамият 10/01, 12:59\nЗафар Рўзиев Вазирлар Маҳкамаси департаменти бўлимига мудир этиб тайинланди\nИқтисодиёт 08/01, 10:04\n«Ўзбекнефтгаз»да яна раҳбар ўзгарди. Бу сўнгги 15 ой ичидаги тўртинчи ўзгариш\nЖамият 07/01, 23:44\nИчки ишлар вазирига янги ўринбосар тайинланди


Главная > Ислом Каримов ҳақида асарлар > «Мен Каримовман» эссеси\n«Мен Каримовман» эссеси\nМуаллиф: Қурбонали Камолов 1987-1989 йиллари И.А.Каримов билан бирга Қашқадарё вилоят партия қўмитасида дастлаб ахборот шўъбаси мудири, сўнг инспектор лавозимида фаолият юритган.\nМуқаддима ўрнида. Ушбу эсседа Ислом Абдуғаниевич Каримов ҳаёти ва фаолиятининг энг долғали даврларидан саналган 1986-1989 йиллар хусусида сўз боради. Ўша кезлар у Қашқадарё вилоят партия қўмитасининг биринчи котиби лавозимида фаолият юритган. Қашқадарё Ислом Абдуғаниевич учун ташкилотчилик ва арбоблик борасида тажриба орттиришда ўзига хос майдон, келгусида мамлакат бошқарувига кўтарилишида эса пиллапоя бўлди.\n– Ухлаб қолганмиш, – деди Ислом Абдуғаниевич ҳам гина, ҳам таъна оҳангида. – Иссиғида олдимга кириб, тўғрини айтсанг бўлмасмиди? Мен ҳам эркакман, ахир! Аҳволингни тушунардим. Майли, борақол, уйқучи! Бунақа томоша бошқа такрорланмасин. Биласан-а, мени Каримов дейдилар.\nВақт ўтгани сари Ўзбекистон Биринчи Президенти Ислом Абдуғаниевич Каримовнинг нурли сиймоси ва хайрли амаллари янада ёрқинроқ намоён бўлаверади. Кўчаю майдонлар, таълим даргоҳлари ва хиёбонлар, даҳаю мавзелар унинг номи билан аталади. Лола Каримова-Тилляева ва унинг сафдошлари бу борада дастлабки ишларни аллақачон бошлади. Истардимки, Тошкент, Самарқанд ва Қаршида хотира ёдгорликлари ўрнатилиб, музейлар ташкил этилса ва камина қаламига мансуб унинг Қашқадарёдаги ҳаёти ҳамда фаолиятига бағишланган ушбу эссе ҳам турфа экспонатлар қаторидан муносиб ўрин олса…


"Реал" "Арсенал"га Себальоснинг нархини эълон қилди\n16 март, 2020, 01:55\nТеглар:Арсенал | Реал\nУ туманли альбионда қолиши мумкин.\nМадриднинг "Реал" клуби ўзининг испаниялик ярим ҳимоячиси Дани Себальосни "Арсенал"га сотишга тайёр.\nMundo Deportivo нашрининг маълум қилишича “қироллик клуби” айни дамда мавсумни “канонирлар” сафида ўтказаётган 23 ёшли футболчисини 40 млн еврога баҳоламоқда. “Арсенал” раҳбарияти эса ушбу таклифни ўйлаб кўриш учун вақт сўраган. Уларнинг фикрича, Себальоснинг нархи бу қадар қиммат бўлиши мумкин эмас.\nАйтиш керакки, “Реал” Себальосни 2017 йил “Бетис”дан 16,5 млн евро эвазига сотиб олган эди. У жорий мавсум “Арсенал” сафида 24 та ўйинда майдонга тушди ва ўз ҳисобига 1 та гол ҳамда 2 та голли узатма ёзбириб қўйишга эришди. Унинг клуб билан амалдаги шартномаси 2023 йилга қадар имзоланган.\n"Реал"да "Арсенал" футболчиси пайдо бўлиши мумкин\n"Реал" "Арсенал" футболчисини қўлга киритмоқчи


Мурожаатномани қандай тарғиб қилмаслик керак ёхуд чиройли ҳисобот учун йиғиламизми?\nМана, бир ой бўляптики, мамлакатимизда Президентнинг парламентга қилган мурожаатномасининг тарғиботи давом этмоқда. Тарғиботдан кўзланган мақсад нимадан иборат? Одамларни йиғиб, Мурожаатномада белгилаб қўйилган вазифаларни такроран тилга олиб ўтиш ва шу билан... Батафсил\nКеча аукционни тўхтатишни талаб қилган Антикоррупция агентлиги бугун ўз фикридан қайтди\nRost24 кўтарган муаммо жамоатчилик орасида катта мунозарага айланди.Шу кеча-кундузда Ўзбекистон оммавий ахборот воситаларининг саҳифалари Ўзбекистондаги Кока-кола заводининг 57 фоизлик давлат улушининг сотилиши бўйича мунозара билан тўлди.Мавзуни энг биринчи бўлиб Rost24... Батафсил\nМарказий Осиёдаги энг йирик заргарлик корхонаси сифатида қаралаётган “Gold Moon Tashkent” масъулияти чекланган жамиятига Тошкент шаҳар ҳокимлиги эгалик қилмоқда.Давлат раҳбарининг 2019 йил 18 майдаги «Ўзбекистон Республикасида заргарлик тармоғини жадал ривожлантириш... Батафсил\nЭнергетика вазирлиги инсонлар ҳаётига ачинмайди«Янги Ангрен» иссиқлик электр станциясида (ИЭС) жорий йил 20 январь куни портлаш содир бўлди. Ачинарлиси, бу станцияда содир бўлган илк портлаш эмас эди. Станция мутасаддиларининг айтишича,... Батафсил


Амалиётчи психолог. У ким ва нима иш килиши керак? » Ўзбекистон ёшлар иттифоқи Элликқалъа туман Кенгаши расмий сайти\nАмалиётчи психолог. У ким ва нима иш килиши керак?\nБугунги кунда юртимизда таълим тизимида амалга оширилаётган туб ислоҳотлар натижасида таълим муассасаларида фарзандларимизнинг таълим-тарбия олиши учун зарур шарт-шароитлар яратиб берилмоқда. Бу каби қулайликлардан ташқари кадр масаласига ҳам алоҳида эътибор қаратилмоқда. Амалга оширилаётган ўзгаришлар “таълим соҳаси вакилларининг бугунги кун талабларига қай даражада жавоб беради?” деган долзарб саволни кун тартибига қўяди. Келинг, ушбу мақола орқали таълим муассасаларидаги амалиётчи психологларнинг малакавий таснифи, вазифа ва мажбуриятларини таҳлил қиламиз. Бу таҳлилимиз билан қуйдаги саволларга ижобий ечим топсак ажаб эмас:\n1.Амалиётчи психолог ўзи нима иш қилиши керак?\n2. Ота-оналар фарзандининг таълим муассасаси психологи билан аълоқа ўрнатганми?\n3.У мактаб ўқитувчиларига ҳам психологик ёрдам кўрсатаяптими?\n4.Мактабларимизда психологлар тўлақонли фаолият юритаяптиларми?\n5.Умуман психолог керакми мактабга?\nЖаҳон педагогика тажрибасида болаларнинг мактабдаги таълимга тайёргарлигини аниқлашда асосан, психологлар муҳим рол ўйнайди. Улар болани мактабга қабул қилиш жараёнида бевосита иштирок этиб, боланинг нутқи, ривожланиш даражаси, билим ва малакалар кўламини тўлақонли аниқлаши лозим бўлади. Бунда Давлат таълим талабларига мос ҳолда ишланган тестлар кенг қўлланилади. Улар асосан – болаларнинг теварак – атроф (келгусида тарих, география, ижтимоий фанлар), табиат (физика, табиат, биология) ва математикадан ўзлаштирган элементар тушунча ва билимларини аниқлашда ёрдам беради.\nЮртимизда жорий қилинган таълим тизимига эътибор қаратсак, кўп нарса аввало мактабгача таълим муассасаси тарбиячи ва амалиётчи психологлардан кўпроқ меҳнат ва эътибор талаб қилади.\nЧунки боғчадаги ҳар бир болада индивидуал хусусиятлар юзага чиқа бошлайди. Шунинг учун ҳар бир гуруҳдаги болалар билан алоҳида мулоқотда бўлиши уларни машғулотлар жараёнида кузатиши рўй бераётган ўзгаришларни аниқлаб ёзиб бориши лозим. Болани психик жараёнларини ривожланиш даражасини психолог тўғри баҳолай олиши учун албатта болага ташхис методикаларини қўллаши керак. Ҳозирги вақтда ташхис методикаларини тўғри одилона қўллаш психологдан маъсуллик билим ва тажрибалликни талаб этади. Болага тўғри ташхис қўйилсагина уларни ривожлантиришда ва мактабга тайёрлашдаги муҳим вазифаларни амалга оширилади. Боғча психологи ва мактаб психологи ҳамда бошланғич синф ўқитувчиси муносабатлари ҳар тарафлама узвий боғланган тарзда йўлга қўйилиши зарур. Мактаб психологи боғча психологи ёрдамига таянса болаларда адабтация ҳолати бир мунча енгил кечади. Бунинг учун боғча психологи ва мактаб психологи ўртасидаги ҳамкорлик режа асосида йўлга қўйилиши керак.\nМактабгача таълим муассасаси психолог болаларни ташхис қилиш ва ақлий фаолиятини ривожлантириш орқали кўникма ва малакаларини, қобилиятини, онги, тафаккур тезлигини ва бошқа барча психик жараёнларини аниқлаб олиши мумкин. Кейинчалик шу маълумотлар орқали мактаб психологи иш тутади ва ҳар бир болада содир бўладиган ўзгаришларни ташхис картага қайд этиб боради. Боланинг боғча пайти аниқланган қобилиятига алоҳида эътибор қаратиши, лозим бўлса боланинг шу қобилиятини ривожлантириши учун зарур шарт-шароитларни яратиб бериши керак. Ушбу ҳолат кейинчалик бола мактабни тугатиб, коллежга ўтиш вақтида ҳам кузатилади. Лекин у пайтга келиб боланинг шахсий хусусиятлари, дунёқараши ва характери анча шаклланган бўлади. Шундан келиб чиқиб айтадиган бўлсак амалиётчи психологнинг асосий вазифалари қуйдагилардан иборат бўлади:\nА) ўқувчилар (тарбияланувчилар) ривожланишига тўсқинлик қилаётган омилларни аниқлайди ва турли кўринишдаги психологик ёрдам (психокоррекция, реабилитация ва маслаҳат) бериш бўйича тадбирлар амалга оширади, ўқувчилар, ота-оналар (уларнинг ўрнидаги кишилар), педагогик жамоага аниқ муаммоларни ҳал қилишда ёрдам беради;\nБ) турли йўналиш ва мақсадлардаги психологик диагностикани ўтказади, руҳий, жисмоний ва ақл, қобилият, мойиллик, имконият каби сифатларни аниқлаш учун тестлар режалаштиради ва ўтказади, тест натижаларини таҳлил қилади ва баҳолайди;\nС) ўрнатилган шаклда ҳужжатлар юрғизади ва белгиланган мақсадларда улардан фойдаланади, ўқувчилар шахсининг индивидуал ва ёш-жинс хусусиятларини ҳисобга олиб таълим фаолиятини ривожлантирувчи методларни қўллайди, уларда ҳаётий ва касбга йўналиш олишнинг турли вазиятларига мослашувчанликка тайёргарликни ривожлантиришга кўмаклашади;\nД) ижодий иқтидорли ўқувчиларни психологик жиҳатдан қўллайди, уларнинг ривожланиши ва изланишларига кўмаклашади, ўқувчиларнинг ривожланишидаги (ақлий, жисмоний, ҳиссий), турли кўринишдаги ижтимоий ривожланишга тааллуқли четланишлар даражасини аниқлайди ва уларни психологик-педагогик жиҳатдан тузатишни амалга оширади;\nЕ) ўқувчилар, педагогик жамоа, ота-оналар билан ҳамкорликда психологик ва жинсий тарбия маданиятини шакллантиради, психологияни амалда қўллаш, муассасанинг ривожланиши масалаларида маслаҳатлар беради.\nГувоҳи бўлганимиздек таълим-тарбия жараёнида амалиётчи психологнинг ўрни жуда муҳим. Бу фаолият айниқса боланинг катта мактаб ёши ва ўрта махсус касб-ҳунар таълими даврида катта маъсулият ва эътибор талаб этади. Чунки бу пайтда бола “ўтиш даври”ни бошдан кечиради.\nЁшлар иттифоқи Элликқалъа туман Кенгаши раиси “Ўзбекистон белгиси” кўкрак нишони сохиби\nЭлликқалъада бўш иш ўринлари мехнат ярмаркаси бўлиб ўтди.\n1-декабръ Қарақолпоқ тилига давлат тили мақоми берилган кун/\n“Ёшлар кутубхонаси” лойиҳаси\n“Фарзандлик бурчим” потранаж лоихаси амалга оширилди.\nБошланғич ташкилотлар фаолиятини янада жоллантириш бўйича Элликқалъада учрашув\nЁшлар ўртасида “Мен тарихни биламан” танлови ўтказилди.\nТуманимизда китобхонлик бўйича яна бир танлов ўтказилди.\nБолажонларга “Камалак” портфелллари” совға қилинди.


Нью-Йорклик бир таксичи ўз саҳифасига қуйидаги воқеани ёзади: — Фойдали мақолалар — Maslahatim.uz\n12/12/2017 Маъмурият 20 комментариев воқеа\nЧақирув бўйича айтилган манзилга етиб келиб, сигнал чалдим. Бир неча дақиқа кутиб турдим. Уйдан ҳеч ким чиқмади. Қайта сигнал чалдим. Бу ўша кунги охирги рейсим бўлганлиги учун кетиб юборишни ҳам ўйладим. Лекин, аксинча, негадир машинадан тушдим-да, уй олдига бориб, эшикни тақиллатдим. «Бир дақиқа» — кекса аёлнинг хирилдоқ овози келди. Товушидан оғир бир нарсани полда судраб тортаётганга ўхшади.\nБир оз ўтгач эшик очилди. Қаршимда 90 ёшлардаги кекса аёл турарди. Устида читдан тикилган кўйлак, бошида эса кенг шляпа. Худди 1940-йиллардаги киноқаҳрамонлардек. Олдида унча катта бўлмаган чемодан. Ичкаридан уй анчадан бери ҳеч ким яшамаётганга ўхшарди. Барча мебеллар чойшаб билан ўралган. Деворда биронта ҳам соат ёки безак йўқ. Токчаларда эса битта ҳам идиш кўринмасди. Уйнинг бир бурчагида эса ичи тўла сурат ва шиша идишлар бўлган картон қути ётган эди.\n— Сумкамни машинагача олиб боришга ёрдам беролмайсизми?-кекса аёлнинг илтимоси ҳаёлимни бузди. Чемоданини машинага жойлагач, қайтиб бордим-да аёлнинг қўлидан тутиб, машинамгача секин-аста келиб олишига ёрдамлашдим.\nШу арзимас ёрдамим учун қайта-қайта раҳмат айтди.\n— Бемалол, хоним,-дедим мен. -Шунчаки йўловчиларимга онамга қандай муомала қилишларини ҳоҳласам, шундай муомалада бўламан.\n— Эҳ, қандай яхши фарзанд экансиз-а,-деб қўйди аёл.\nМашинага ўтиргач, бормоқчи бўлган манзилини айтди ва қўшиб қўйди:\n— Шаҳар маркази бўйлаб кетсак бўладими?\n-Шошаётганим йўқ,-деди аёл.-Хосписга кетяпман барибир. (Хоспис — давосиз касалликнинг сўнгги босқичини бошидан кечираётганлар парваришланадиган махсус жой)\nОйнадан у аёлга бир қараб қўйдим. Нурли кўзлари ёниб турганди.\n— Оилам аллақачон кетиб бўлган,-босиқлик билан давом этди аёл.-Врачнинг айтишича, менинг ҳам саноқли кунларим қолган.\nКекса хонимнинг бу гапидан кейин таксидаги ҳисоблагични ўчириб қўйдим.\n— Қаерга десангиз, ўша ерга борамиз!\nКейинги 2 соат давомида шаҳар кездик. Йўлда у бир пайтлар лифт ходими бўлиб ишлаган бинони кўрсатди. Кейин эса вафот этган хўжайини билан ёшлигида бирга яшаган туманни айландик. Шунингдек, ҳали ёш қизалоқ пайтлари рақс билан шуғулланган, ҳозир эса мебел омборхонасига айланган жойни кўрсатди.\nБаъзида бирор бино ёки торкўча қаршисида тўхтатарди-да, ҳеч нарса демасдан ўша жойга тикилиб ҳаёл суриб қоларди. Сўнгра бирданига:\n— Чарчадим, кетдик,-дерди.\nВа ниҳоят, айтилган манзилга етиб келдик. Бу пастаккина, санаторияга ўхшаш бир бино эди. Икки санитар олдимизга келди ва аёлнинг машинадан тушишига кўмаклашишди. Менимча, аёлни кутиб туришган бўлса керак олдиндан. Юкхонани очиб, аёлнинг кичкина чемоданини олдим. Кекса хоним аллақачон ногиронлар аравачасига ўтириб олганди.\n— Неча пул беришим керак,- сўради аёл ҳамёнини очиб.\n— Ҳеч қанча,-дедим мен.\n— Ахир, бу тирикчилингиз-ку?!\n— Бошқа йўловчилар ҳам кўп.\nКейин эса ўйлаб ҳам ўтирмасдан, эгилдим-да, уни бағримга босдим. У ҳам мени қаттиқ қучиб қуйди.\n— Сен мендек қари аёлга оз бўлса-да хурсандчилик улашдинг,-деди онахон.- Чин юракдан миннатдорман.\nУнинг қўлини сиқиб қўйдим ва машинамга қайтдим… Орқамдан эса эшик ёпилгани эшитилди. Бу яна бир ҳаёт китобининг ёпилиши эди.\nҚайтишда бошқа йўловчи олмадим. Бошим оққан томонга ҳайдаб кетавердим. Кун бўйи ўй-ҳаёлларим билан банд бўлдим. Деярли гапирмадим ҳам. Агар ўша аёлга асабийроқ ё бесабрроқ ҳайдовчи учраганда нима бўларди? Ёки бўлмаса, мен ҳам бир-икки сигнал чалиб, жавоб бўлмагач кетиб юборганимда-чи?\nСўзим охирида айтмоқчиман-ки, эҳтимол, шу қилган ишимдан кўра муҳимроқ бирор иш қилмагандирман ҳаётимда.\nКўпчилигимиз, ҳали буюк ишлар қиламан, деб кутиб яшашга одатланганмиз. Лекин аслида, буюк ишлар ўзимиз кутмаганда вақтда, атрофдагиларга арзимас бўлиб кўринган нарсаларда рўй беради.\nАбдулазиз Саид таржимаси\nНОН ВОҚЕАСИ…. (Ўқинг бу жуда қизиқ)\nМева ва сабзавотлар аёлга жозиба улашади\n← «Замонавий банк мақоллар» туркумидан:\nВақт қадри →\nНью-Йорклик бир таксичи ўз саҳифасига қуйидаги воқеани ёзади:: 20 комментариев\n12/12/2017 в 12:20 пп\nжуда тасирли хикоя тасирландим оллохдан охирги манзилимизга кетишимиздан олдин шунака багри кенг инсонларни йулимизда учратсин инсон арзимаган нарсадан хафа арзимаган нарсадан хурсанд булади шунинг учун бу бесуяк тил билан уйлаб муомала кулимиздан келгунга кадар ким булишимиздан катий назар яхшилик факат яхшилик килайлик\n12/12/2017 в 1:18 пп\nJuda tasirli hikoya ekan.\n14/12/2017 в 6:50 пп\nBalki ozimizdayam bundan aslo qolishmidigan ishlar boladi yashab turseiz korurasiz bu mani fikrim\n12/12/2017 в 2:05 пп\nЯхшидан бог колади! Яхшиликка интилиб, бир биримизга мехр улашиб яшайлик азиз инсонлар!\n12/12/2017 в 5:42 пп\n12/12/2017 в 7:29 пп\nRahmat baraka topinglar hurmatli maslahatchilar shunaqa ko‘ngilni rovshan torttiradigan narsalardan ko‘p ko‘p yozib turinglar\n12/12/2017 в 10:52 пп\n13/12/2017 в 6:20 дп\nКекса одамни хурсанд килдингиз.\nБу Жуда катта савоб\n13/12/2017 в 9:14 дп\n13/12/2017 в 10:17 дп\nТани-баданимни титрок босди хикояни укиётганимда. Эй Худо атрофимиздаги ёрдамимизга зарур инсонларни куп холларда билмаймиз\n13/12/2017 в 10:59 дп\nOramizda shunaqa farosatli va sabirli insonlar kopayaversin .omin\n13/12/2017 в 12:33 пп\nИбрат учун жуда зур хикоя экан.\n13/12/2017 в 2:20 пп\nБор бу’линг! Сиздек олийжаноб инсонлар ку’пайсин,илохим!\n13/12/2017 в 10:18 пп\nХа. Сабрни таги олтин деб бекор айтилмаган\n14/12/2017 в 7:56 дп\nАжойиб хикоя кузларга еш олмай укишни иложи булмади …….\n14/12/2017 в 12:10 пп\nКанийди шундай олийжаноб\nСавобталаб инсонлар купрок булсайди …\n14/12/2017 в 9:08 пп\nМехр-окибат хеч кимни тарк этмасин, яхши инсонлар куп хали дунёда!!!\n15/12/2017 в 12:24 дп\nQaytar dunyo bu bandasidan qaytmasa xudodan qaytsin .Sizday yaxshi insonlar kupaysin iloxim.\n19/12/2017 в 8:06 дп\nBilib bilmay qilgan ba’zi hatolaringizga Kafforat bo’lsa ne ajab!!!\n12/02/2018 в 8:14 пп


Истиқлолинг абадий бўлсин - она Ватаним!\nИстиқлолинг абадий бўлсин - ...\nМустақиллик байрами энг улуғ ва энг азиз айём, дея бежизга айтилмайди. Боиси, эркин, обод ҳамда фаровон ҳаёт қуриш йўлидаги барча ютуқ ва муваффақиятларимиз айнан истиқлол қўлга киритилгандан сўнг амалга оша бошлади.\nВатанимиз мустақиллигининг йигирма саккиз йиллиги муносабати билан Жиззах вилояти божхона бошқармасида ҳам ажойиб байрам тадбири ташкил этилди. Унда божхона ходимлари билан бирга узоқ йиллар соҳада самарали меҳнат қилган божхона фахрийлари ҳам иштирок этишди.\nБайрам тадбирида дастлаб бошқарма бошлиғи Д.Юсупов сўзга чиқиб, йиғилганларни ушбу шодиёна байрам билан самимий табриклаб, бу қутлуғ куннинг моҳияти ва аҳамиятига қисқача тўхталиб ўтди.\nШундан сўнг, намунали хизмати ҳамда касбга бўлган фидоийлиги билан эътирофга сазовор бўлган бошқарма ходимларига фахрий ёрлиқ ҳамда ташаккурномалар топширилди.\nШунингдек, Мустақиллигимизнинг 28 йиллиги муносабати билан Жиззах вилояти божхона бошқармаси шахсий таркиби ўртасида спортнинг шахмат-шашка тури бўйича аёллар ва эркаклар ўртасида ташкил этилган мусобақада ғолибликни қўлга киритган ходимларга ҳам эсдалик совғалар тақдим этилди.\nКечаги ва бугунги кунимизни солиштирар эканмиз, ҳар бир соҳада ривожланишлар жараёнини кўрамиз. Юксалиш ва янгиланишларни божхона мисолида олиб қарасак, сўнгги йилларда соҳада амалга оширилаётган ишлар таҳсинга сазовор.\nСоҳа ходимларига бўлган бу каби эътибор ва ғамхўрликлардан биз божхона ходимлари ҳақли равишда хурсандмиз. Бунга жавобан, Ватанимиз мустақиллигининг бардавом бўлиши ҳамда унинг иқтисодий ривожланиши йўлида астойдил меҳнат қилишга тайёрмиз.


You are here: Home\tЧорак финалнинг биринчи учрашуви Фарғонада бўлиб ўтади Posted on 22. May, 2013 by admin\n2013 йилги Ўзбекистон Кубоги чорак финал босқичида жамоаларнинг уйда ва меҳмонда қачон тўп суришига ойдинлик киритиб олинди. Унга кўра, жамоамиз чорак финалдаги биринчи ўйини ўз майдонида ўтказадиган бўлди.\n«Бунёдкор» - «Машъал»\n«Гулистон» - «Пахтакор»\n«Пахтакор» - «Гулистон»\nАсосий таркиб ўйинчилари ғалаба қозонишди\nPosted on 22. May, 2013 by admin\nКеча жамоамиз ўринбосарлари ва асосий таркиб ўйинчилари ўзаро назорат учрашувида майдонга тушишди. “Олмалиқ”қа қарши кечадиган баҳсдан олдин ўтказилган ўйинда асосий таркиб ўйинчилари 3:1 ҳисобида ғалаба қозонишди.\nЭслатиб ўтамиз, олий лига 9-тур доирасида ўринбосарларимиз 24 май куни “Олмалиқ”қа қарши майдонга тушишса, 25 май куни асосий таркиб ўйинчилари куч синашишади.\nРасман: Евгений Шохин “Нефтчи” бош мураббийи\nPosted on 21. May, 2013 by admin\nНиҳоят, “Нефтчи”ни ким бошқариши борасидаги саволларга жавоб топилди. Бугун жамоа базасида матбуот анжумани бўлиб ўтди. Унда “Нефтчи” бош мураббийи масаласига ойдинлик киритилди. Клуб раиси Комилжон Мирзабоевнинг таъкидлашича, Евгений Шохин расман “Нефтчи” бош мураббийи этиб тайинланди.\n-\tМураббийлар борасида узоқ муҳокама қилдик. Ҳозир мавсум ярмига келиб қолди. Бундай паллада ўзимиз истаган мураббийни топиш осон эмас. Ёш ва тажрибали мураббийлар ҳозир бошқа жамоаларда ишлашмоқда. Шунинг учун Евгений Шохин вариантига тўхталдик. Мавсум якунига қадар унга имконият берамиз. Жамоанинг кўрсатган натижасига қараб у билан шартномани узайтириш ёки узайтирмаслик борасида бир қарорга келамиз. Жамоага дарвозабонлар мураббийи Вячеслав Томилинни таклиф этдик. Демак, мураббийлар штабида Евгений Шохин (бош мураббий), Шамил Исеев (катта мураббий), Сергей Ковшов (бош мураббий ёрдамчиси) ва Вячеслав Томилин (дарвозабонлар мураббийи)лар фаолият юритишади. Жамоа ўйинчиларининг кайфияти аъло. Барчанинг эътибори 25 май куни “Олмалиқ”қа қарши кечадиган ўйинга қаратилган, дейди Комилжон Мирзабоев. “Нефтчи” ПФК матбуот хизмати\nОлмалиқдаги ўйин ҳакамлари маълум\nPosted on 20. May, 2013 by admin\nЎзбекистон Профессионал футбол лигаси Олий лига 9-турда ишлайдиган ҳакамларни номини эълон қилди. Унга кўра, 25 май куни Олмалиқда бўлиб ўтадиган “Олмалиқ”- “Нефтчи” баҳсини Марат Исмоилов бошчилигидаги ҳакамлар бошқариб боради.\nҲакамлар: М. Исмоилов (Тошкент), М. Мажидов (Наманган), Б. Норсафаров (Қарши), Д. Каримов (Тошкент).\n“Нефтчи” ПФК матбуот хизмати: Мурод Исмоиловга доир хабарлар ўз тасдиғини топгани йўқ!\nФойланувчи исми: *


ХИТОЙ ДЕЛЕГАЦИЯСИ ТАШРИФИ\nҚуролли Кучлар академиясига Хитой Халқ Республикаси Миллий мудофаа университети раҳбари Чу Шанг Жин бошчилигидаги делегациянинг ташрифи икки мамлакат ўртасидаги ҳарбий ҳамкорлик алоқаларини янада мустаҳкамлашга хизмат қилади.\nЎзбекистоннинг бугунги кунда олиб бораётган самарали ва фаол ташқи сиёсатини дунёнинг етакчи мамлакатлари билан барча соҳаларда мустаҳкамлаётган кенг кўламли ҳамкорлик алоқалари мисолида кўришимиз мумкин.\nҚуролли Кучлар академияси ҳам дунёнинг нуфузли олий таълим марказлари ва ҳарбий академиялари билан фаол ҳамкорлик қилиб келяпти. Ташриф давомида делегация аъзоси олий ҳарбий таълим муассасаси ўқув фаолияти, унинг имкониятлари ва шарт-шароитлари билан яқиндан танишди.\nМеҳмонлар академияда ҳарбий кадрларни тайёрлаш учун яратилган имкониятларга юқори баҳо беришди. Айниқса, Хитой аудиторияси делегация аъзоларида катта таассурот қолдирди.\nШунингдек, хорижлик мутахассислар билан ҳарбий таълим тизимини такомиллаштириш, замонавий методика ва таълим стандартлари бўйича академия профессор-ўқитувчилари фикр алмашишди.\n«Чин ўлкаси» вакилларининг Хитой Халқ Республикасининг Мудофаа ва хавфсизлик бўйича олиб бораётган сиёсати, Хитой миллий армияси тўғрисидаги тақдимоти учрашув иштирокчиларида катта таассурот қолдирди.\nТашриф давомида икки давлат вакиллари ўртасида ҳарбий таълим соҳасида ҳамкорликнинг келгуси истиқболлари келишиб олинди.


Ҳадис дарслари (139-дарс). Ким Исломда ашаддий бўлишга уринса, ўзи мағлуб бўлади - ISLOM.INFO | ISLOM HAQIDA\nعَنْ أَبِي هُرَيْرَةَ رَضِي اللهُ عَنْهُ، عَنِ النَّبِيِّ صلى الله عليه وسلم قَالَ: إِنَّ الدِّينَ يُسْرٌ وَلَنْ يُشَادَّ الدِّينَ أَحَدٌ إِلَّا غَلَبَهُ فَسَدِّدُوا وَقَارِبُوا وَأَبْشِرُوا واسْتَعِينُوا بِالْغَدْوَةِ وَالرَّوْحَةِ وَشَيْءٍ مِنَ الدُّلْجَةِ.\nШарҳ: Ушбу ҳадиси шарифда Расули акрам соллаллоҳу алайҳи васаллам биз умматларига динда чуқур кетиб, ашаддийлашиб, ўзини қийнамасликка, ўртача иш тутиб, иложи борича камолга яқин бўлиш учун уринишга, доимо яхшилик башоратини беришга, қулай фурсатларни бой бермай, улардан фойдаланиб қолишга чақирмоқдалар.\nЯъни, дин аслида осонликдан иборатдир. Унинг барча таклифлари осондир. Унда ҳеч бир қийинчилик йўқдир. Сарвари олам соллаллоҳу алайҳи васалламнинг бу гаплари «Ислом шариати кўрсатмаларини бажариш қийиндир», деб сафсата сотувчилар зиддига қаттиқ раддиядир.\nДарҳақиқат, Ислом осонликдан иборат. Унда ҳеч бир қийинчилик йўқ. Ҳақиқий инсондек яшаш қасдида бўлган одам буни дарҳол тушуниб етади. Чунки, Ислом ҳақиқий инсонлар учун Аллоҳ томонидан юборилган кўрсатмалар тўпламидир. Шу билан бирга, Исломнинг осонлигига паст назар билан қараб, ўзига уни қийинлаштиришга уринганлар ҳам хато қиладилар.\nЯъни, динда чуқур кетиб, ҳаддан ошиб, ўзича кўп амалларни қилиб, шуҳрат топмоқчи бўлса, енгилиб қолади. Бундай одамлар бориб-бориб йўлдан чиқадилар. Йўлдан чиқиш турлича бўлиши мумкин. Баъзилар ортиқча уриниб, ўзини уринтириб қўйиб, кейин малол олиб, ҳамма нарсани ташлаб юборади. Бошқалар эса ашаддийлашиб, динда йўқ нарсаларни ҳам қилиб, бошқаларни ҳам шунга ундаб, ўзи ҳам адашади, ўзгаларни ҳам адаштиради. Ундай одамлардан диннинг ғолиб келишининг маъноси шудир.\n«Яхшилик башоратини беринглар».\nУшбу жумладаги «Ёрдам талаб қилинг» дейишдан мурод «Нафл ибодат қилинглар. Доимо ибодат билан машғул бўлсангиз, қийналиб кетасиз. Шунинг учун орани узиб-узиб, дам олиш вақтларида қилсангиз, яхши бўлади», дейишдир.\n1. Ислом дини осонлик дини эканлиги.\n4. Шариат кўрсатмасига амал қилиш лозимлиги.\n5. Шариат чегарасига яқинлашиб юриш.\n6. Яхшилик башорати ила яшаш кераклиги.\nИслом тўғрисида нотўғри тасаввур кўп. Бу тасаввурлар ичида энг кўп тарқалгани – Ислом шариатининг таклифларини оғир таклифлар деб васф қилиш, инсонни ортиқча таклифлар билан қийнаш, деб тушунишдир. Ислом душманлари бу фикрни тарқатдилар ва тарқатмоқдалар. Ўзларини мусулмон ҳисоблаб юрган дангасалар ҳам бу фикрга қўшиладилар. Аммо улар Исломни қийин дейиш Аллоҳнинг оятига, Пайғамбар соллаллоҳу алайҳи васалламнинг ҳадисларига зид келишини ҳам билишлари керак. Аллоҳнинг оятига, Пайғамбар соллаллоҳу алайҳи васалламнинг ҳадисларига зид гапни айтган кишининг кофир бўлишини ҳам билишлари керак. Мусулмон одам оят ва ҳадисда келган хабарни суриштирмасдан таслим бўлганлиги учун ҳам мусулмон номини олган. Агар оят ва ҳадисда келган нарсага ишонқирамаса, унга дарров таслим бўлиш ўрнига, сўраб-суриштирса, тескари гап айтса, мусулмонлиги қолмайди. Агар оят ва ҳадисда келган хабарни тушуна олмаса, «Менинг ақлим етмаяпти» десину, аммо тескари гап айтмасин, шак-шубҳа қилмасин.\n448/3 - ҳадис ( Риёзус солиҳийн )\nИсломни қийин дин, дейдиганлардан «Исломнинг нимаси қийин?», деб сўраймиз. Бошқа динлар билан, динсизлик билан солиштириб кўринг, нимаси қийин? Ақийда бобида шаҳодат калимасини тил билан айтиб, дил билан тасдиқлаб қўйсанг бўлди, сен мусулмонсан. Ҳеч қандай бошқа нарсанинг кераги йўқ. Алоҳида жойга бориб, алоҳида маросим ўтказиб, чўқинтириш маросимида қилинадиган ишларнинг кераги йўқ.\nЁки худосизлар фирқасига аъзо бўлиш учун низомномани ёдлаб, турли шахс ва идоралардан ўзининг ихлосли худосиз эканлигига қоғоз олиб, имтиҳондан ўтиб, саволларга жавоб бериб, етмай қолса, пора бериб, аввал номзод бўлиб, кейин аъзо бўлиш ҳам йўқ.\nИсломнинг мусулмон жамияти аъзоларига юклаган таклифларида ҳам ҳеч қийинчилик йўқ. Уларнинг барчаси Аллоҳга ибодат бўлса ҳам, аслида мусулмоннинг ўз шахсига, оиласига, жамиятига ва бутун инсониятга фойда келтирадиган ишлардир.\nИсломдаги ибодат маросимларини ўтказиш учун алоҳида жой, алоҳида кийим, турли асбоб-ускуна ёки воситачининг кераги йўқ. Ҳар ким хоҳлаган жойида, хоҳлаган кийимида, хоҳлаганича ибодат қилаверади.\nИсломда тавба қилмоқчи бўлган одам чин дилдан ўкиниб, тавба қилдим, деб айтиб, ўша гуноҳни қайта қилмай қўйса бўлди. Бошқа динларга ўхшаб, алоҳида маросимнинг, воситачининг, яъни тавба қабул қилувчининг ва бадал тўлаб, мағфират паттаси сотиб олишнинг кераги йўқ.\nХуллас, Исломда ҳеч қандай қийинчилик йўқ. Ислом инсондан бирор нарсани таклиф қилган бўлса, уни ҳайвонлик даражасидан чин инсонлик даражасига кўтариш учун таклиф қилган, холос. Ислом ўз таклифлари билан инсонни фаришта даражасига кўтаришни кўзлаган эмас. Шунинг учун Ислом таклифларини оғир дейдиган, унга амал қилишни қийин дейдиганлар инсоннинг ҳайвонлик даражасида қолишини ёқтирувчилардир.\nИслом дини кишиларга оғирлик бўлишини, уларга тоқатларидан ташқари таклифлар юклатилишини хоҳламайди. Шунинг учун ўз ихтиёри билан қўшимча ибодатни кўп қилишга уринадиган одамларни ҳам бу ишдан қайтаради. Ушбу ўрганган ҳадисимиз бунинг ишончли мисолларидир.\n1465/1-ҳадис ( Риёзус солиҳийн )


Болалар ижтимоий мослашуви марказидаги мусиқий терапия машғулотлари – SEN.UZ\nМашғулотлар ҳар куни гуруҳ ва индивидуал шаклда ўтказилади. Мусиқий терапия болаларда мулоқот ва фикр ифода қилиш кўникмаларини ривожлантиришга ёрдам беради. Шунингдек, мазкур терапия аутизмга чалинган болаларнинг феъл-атворига ижобий таъсир кўрсатади. Мусиқа дарслари ушбу хасталикдан азият чекаётган болаларда алоқа ўрнатиш жараёнини осонлаштиради.\nУшбу видеолавҳада Болалар ижтимоий мослашуви марказининг мутахассиси турли жисмоний ва психик ривожланишида нуқсони бўлган болаларни даволаш дастурида мусиқий терапияни кўллаш усуллари ва унинг фойдаси ҳақида батафсил сўзлаб беради.


Тушда баня кўрса нима бўлади. ko'rsa nima bo'ladi - Tush tabiri kitobi\nUztext.com » Tush tabiri » Тушда баня кўрса нима бўлади.\nтушда баня кўрса нима бўлади. Тушида чўмилганини кўрган киши касал бўлса, соғаяди. Ҳаммомга кирганини кўрган киши уй бекаси томонидан ранжитилади. Ҳаммомда ўтирадиган жой топган киши бир аёл билан гуноҳишлар қилади, ёмонотлиқбўлади.Ҳаммомда чўмилганини кўрган киши душманлари туфайли хафагачилик ва касалликка дучор бўлади.\nҲаммом қамоқхона ва дўзахга ҳам ишорадир. Бирор киши тушида ўлган одамни ҳаммомда кўрса, унинг эгнида эски-туски кийимлар бўлса, маҳрам жойлари кўринса, бу ўликнинг зиммасида банданинг ҳақи борлигидан далолатдир. Эркак-аёлнинг ҳаммомда бирга чўмилаётганини кўриш адолатнинг топталиши, бидъат ва шубҳали нарсаларнинг ёйилишига ишорадир. Ҳаммомни бошпана қилиб олган киши гуноҳга қасд қилган бўлади. Ҳаммомда чўмилганидан кейин чиққанини кўрган киши хотинининг қарзи ёки қайғусидан қутулади. Қоронғи ҳаммом қамоқхона демакдир.\nҲаммомда аёллар билан бирга бўлгани, аёлларни ундан қочмаганини кўрган киши қиёфаси ёки жинсини ўзгартиради. Қадимдан ҳаммом жаҳаннам, ҳаммом гўлаҳи\nжаҳаннам қўриқчиси; ҳаммом фоҳишахона, ҳаммомчи\nбошлиқ; ҳаммом зиндон, ҳаммомчи – турма назоратчи- си; ҳаммом денгиз, ҳаммомчи – кема дарғаси, деб таъбир қилинган.\nТушда ҳасса кўриш туш кўрган кишининг бошқалардан ёрдам сўрашга мажбур бўлишига ишорадир. Дўсти томонидан ҳасса берилиши унинг муҳим ишда кўмак бериши- ни билдиради.\nТушда ғусл қилганини кўриш ҳар томонлама яхшидир. Тушида қиш куни совуқ сув билан ғусл қилганини кўрган киши касал бўлади ёки қаттиқ ранжийди. Иссиқ сув билан ғусл қилиш фойда, шифодан даракдир. Байрам учун ғусл қилганини кўрган киши бўйдоқ бўлса, уйланади. Ғусл қилиб янги кўйлак кийганини кўрган кишинингғами арийди, ғусл қилгандан кейин эски кийим кийган кишининг ғам-қайғуси енгиллашади, аммо камбағаллашади. Тушда нотаниш аёлнинг ғусл қилганини кўриш ёмғир ёғишидан даракдир.\n26-06-2021, 00:02 11


16.06.2021 17:59 0 2281\nДавлат раҳбари таълим сифатини яхшилаш ва таълимнинг барча жараёнларини бозор эҳтиёжларидан келиб чиқиб, ташкил этиш масаласида Олий таълим вазирлиги, ректорлар бош қотирмаётганини танқид қилди.\n— Ислоҳотлар қачон амалга ошади? Агар ҳар бир йўналишда мутахассислар билимли бўлса, натижа биз кутгандек бўлади. Биз олийгоҳларни кўпайтирдик. Уларнинг сифати қандай деган савол турибди. Вилоят ҳокимлари ўз ҳудудингиздаги олий таълим муассасаси ҳаёти билан қизиқиб кўрганмисиз? Ёшларга қандай билим бериляпти, яшаш жойи қандай? Қайси тармоқ билан бирлаштириш мумкин таълим муассасасини? Ҳеч қайси вилоят, шаҳар ҳокимини бу савол қийнамаяпти.\nАгар олийгоҳда билимли ректор бўлса, бу халқимизнинг бахти. Бу баландпарвоз гап эмас. Ректорнинг дунёқараши вилоят, шаҳар ҳокиминикидан баланд бўлиши керак. Мен ректорни энг катта ислоҳотчи, фидойи, деб биламан. Агар у ёшларни билимли қилиб тарбиялай олса, бизга бошқа ҳеч нарса керак эмас. Лекин ҳамма ректорлар шундайми? Сифат билан шуғулланмаган, «талаба учун мен нима бера оламан» деган саволга жавоби бўлмаган ректорнинг келажаги йўқ.\nОлий таълим муассасалари сони 117 тани ташкил қиляпти. Қабул ўрни 66 мингдан 181 мингга, яъни 3 баравар ортган. Аммо бу ерда сифат йўқ. Профессор-ўқитувчиларнинг ойлиги 3,5 бараварга оширилди. Ўқишга ҳужжат топшираётганлар ҳам 2 баравар кўп. Бир нарсани аниқ тушуниш керак. Яқин-яқингача давлат олийгоҳлари монополия бўлган. Ва бундан фойдаланиб келган. Сўнгги йилларда соҳага рақобат кириб келди, хусусий ва хорижий олийгоҳлар кўпаймоқда ва бу вазиятни ўзгартиради, дея қайд этди давлат раҳбари.\nЖамият бугун, 19:50\nШавкат Мирзиёев: «Сайловолди учрашувларимни энг аввало Қорақалпоғистон диёридан бошлаётганим бежиз эмас»


Кунларнинг бирида 10 ёшли бола кафега кириб, стол ёнига ўтирди. Официант аёл келиб, стол устига стаканда сув қўйди.\nБола ундан: “Шоколадли музқаймоқ неча пул?” деб сўради. Аёл:\n“Беш доллар” деб жавоб берди. Бола ҳамёнидан пулларини олиб санай бошлади.\n“Яхши. Оддий музқаймоқ неча пул?” деб сўради бола. Ўша ерда кўплаб мижозлар стол бўшашини кутиб турган эдилар. Аёлнинг сабр косаси тўлиб, қўпол оҳангда “Оддийси тўрт доллар” деди. Бола пулини санаб кўргач, “Оддийсидан оламан” деди. Официант аёл болакай сўраган музқаймоқни олиб келиб, ҳисоб чеки билан бирга стол устига қўйиб кетди.\nБола музқаймоқни еб бўлгач, кассага пулни тўлади-да қаҳвахонадан чиқиб кетди. Официант аёл стол устини артиш учун келганда музқаймоқнинг бўшаган идиши ёнида турган бир долларга кўзи тушди.\nҲа, дўстлар, болакай ўша қўпол муомала қилган аёлнинг хизматини тақдирлаш учун шоколадли музқаймоқ ейишдан ўзини тийиб, оддий музқаймоқ еди. Ортиб қолган бир долларни эса хизматчи аёлга қолдирди. Чунки, боланинг ёнида ҳаммаси бўлиб беш доллар пули бор эди.\nБу қиссада келтирилгандек ҳолат кўпчилигимизнинг бошимиздан ўтган. Одамлар ҳақида нотўғри гумонга бориб, уларга нисбатан қўполлик қилганмиз. Худди аёл боланинг ҳолатига сабр қилолмаганидек биз ҳам баъзи инсонларга нисбатан бесабрлик қиламиз. Болакай пулларини ҳисоблаб, қайси музқаймоқдан есам экан деб ўйланиб турганди. Аммо аёл бунга сабр қилолмади. Овозини кўтариб, унга қўпол муомала қилди. Кейинчалик аёл бир долларга кўзи тушганда хато қилганини англаб етди. Биз ҳам вақт ўтганидан сўнг хато қилганимизни тушуниб етамиз. Бу каби ҳолатлар ишда ҳам, оилада ҳам содир бўлган.\nУнутмайлик! Оҳисталикда саломатлик, шошқалоқликда надомат бор.\nДругие материалы в этой категории: « Қош териб ҳомлангизга зиён етказманг аёллар\tМуҳаммад Тақий Усмонийнинг рамазон ҳақида айтганлари »


ИККИ ҚАРДОШ ХАЛҚНИНГ МУНОСАБАТЛАРИ ЯНГИ БОСҚИЧДА - UzTV New York, Inc.\n12/11/2017 | Filed under: POLITICS,UZ TV NEWS | Posted by: admin\nОчиқлик, ўзаро ҳамфикрлик, дўстона ва амалий ҳамкорлик Афғонистон ва Ўзбекистон ўртасидаги ришталарни мустаҳкамламоқда. Ўтган ҳамфтада Афғонистон Президенти Ашраф Ғани жаноби Олийларининг Ўзбекистонга ташрифлари бушбу тарихий алоқаларни янги босқичга кўтарди. Ва икки давлат ўртасида янги саҳифа очиб берди.\nЎзбекистон ва Афғонистон ўртасида дипломатик алоқалар 1992 йил 13 октябрда ўрнатилган. Лекин шунча йил давомида бирор марта расмий ташриф амалга оширилмаган. Икки томонлама ҳамкорлик 2016 йилга келиб, изчил ривожлана бошлади. 2017 йил январда Тошкентда икки мамлакат ташқи ишлар вазирликлари ўртасидаги сиёсий маслаҳатлашувларнинг биринчи давраси бўлиб ўтди. Ўзбекистон Республикаси Президентининг Афғонистон бўйича махсус вакили тайинлангани мамлакатимизнинг икки томонлама муносабатларга ажратаётган эътибори намунаси бўлди.\nАфғонистон делегациясининг ташрифи арафасида биринчи марта Тошкент ва Кобул ўртасида тўғридан-тўғри ҳаво қатновлари йўлга қўйилди. Бу воқеа нафақат чуқур рамзий маънога, айни пайтда катта амалий аҳамиятга эгадир.\nАшраф Ғани ташрифи давомида минтақавий ва халқаро аҳамиятга молик масалалар, хусусан, терроризм, экстремизм ва наркотрафикка қарши кураш, Марказий Осиёда хавфсизликни мустаҳкамлаш юзасидан фикр алмашилди.\nЎзбекистон Афғонистонда тинчлик ва осойишталик ўрнатилишига қаратилган барча амалий ташаббусларни қўллаб-қувватлашини маълум қилди.\nАфғонистон муаммосини ҳарбий йўл билан ҳал этиш мумкин эмас. Бу ўлкада тинчлик ва барқарорлик ўрнатишнинг энг тўғри йўли – бу сиёсий музокаралар олиб боришдир, деди Ўзбекистон Президенти.\nЖаноб Ашраф Ғани маърузасини ўзбек тилида бошлади, Ўзбекистон Президентига «Дўстим ва Биродарим» деб мурожаат қилди. Чунки ўзбек тили Афғонистон Конституциясида расмий учинчи тил деб белгиланган. Афғонистонда миллионлаб ўзбеклар истиқомат қилади.\nМинтақа давлатлари ҳамда Ўзбекистон ва Афғонистон учун стратегик аҳамиятга эга транспорт ва энергетика инфратузилмаларини барпо этиш бўйича ўта муҳим келишувларга эришилди.\nХусусан, «Сурхон-Пули-Хумри» электр узатиш линиясини қуриш лойиҳаси Ўзбекистон мутахассислари томонидан амалга оширилади.\nШунингдек, «Мозори Шариф–Шибирғон–Маймана–Ҳирот» темир йўлини барпо этиш бўйича битим имзоланди. Афғонистон шимолида фойдали қазилмалар, жумладан, углеводород захираларини излаб топиш ва уларни ўзлаштириш бўйича қўшма лойиҳаларни биргаликда амалга ошириш борасида фикр алмашилди.\nСавдо ва транзит соҳаларида ҳамкорлик тўғрисидаги имзоланган битимлар иқтисодий алоқалар кўламини янада кенгайтиришга қаратилган. Ўзбекистонда икки томонлама савдо-иқтисодий муносабатларни янада ривожлантириш учун амалий чора-тадбирлар кўрилмоқда. Жумладан, темир йўл, транзит ва бошқа тўловларнинг тариф нархлари туширилиб, савдо айирбошлаш ҳажмини ошириш учун энг қулай шароитлар яратилмоқда.\nЎзбекистон Афғонистон бозорига машинасозлик, электротехника, кимё ва текстиль маҳсулотлари, замонавий енгил ва юк машиналари, автобуслар, қишлоқ хўжалиги техникаси, минерал ўғитлар, қурилиш материаллари, озиқ-овқат, мева-сабзавот маҳсулотларини етказиб беришга тайёрлигини маълум қилди. Айниқса, икки давлат ўртасидаги маданий-гуманитар ҳамкорликни ривожлантиришга ҳам келишиб олингани икки халқни янада яқинлаштиришга хизмат қилади.\nАфғонистонликлар учун ўзбек тилини ўргатиш, темир йўл ҳамда бошқа соҳалар мутахассисларини тайёрлаш мақсадида Сурхондарё вилоятида махсус таълим маркази ташкил этилди. Афғонистон фуқаролари учун барча зарур шароитлар яратилди.\nМамлакатлар ўртасида турли соҳалардаги ҳамкорликни янада мустаҳкамлашга қаратилган 16 ҳужжат имзоланди. Савдо-иқтисодий ҳамкорлик, чегара постларидан ўтказиш, фуқаролик, оилавий ва жиноий ишлар бўйича ҳуқуқий ёрдам, юкларни транзит ташиш, божхона, қишлоқ хўжалиги, энергетика, соғлиқни сақлаш, олий таълим соҳаларига оид ҳужжатлар шулар жумласидандир.\nMade in Uzbekistan маҳсулотлари афғон томонининг қизиқишини уйғотмоқда. Ташриф дастурида Тошкентдаги қишлоқ хўжалиги техникаси заводига ташриф тасодифий эмас эди. У ерда Бош вазир Абдулла Арипов барча маҳсулотни кўрсатиб берди.\nАшраф Ғани ўзбек саноати ишлаб чиқариш маҳсулотларини нафақат кўришга муваффақ бўлди – самимий дўстлик нишони сифатида Ўзбекистонда ишлаб чиқарилган 25 та «Isuzu» автобуси ва 3 та «New Holland» трактори жанубий қўшнига совға сифатида тақдим этилди.\nЎзбекистон Афғонистоннинг яқин қўшниси сифатида бу жафокаш заминда тинчлик-осойишталик барқарор бўлишидан ҳаммадан кўра кўпроқ манфаатдор экани шубҳасиз. Айни шу мақсадда бугунги кунда Ўзбекистон Республикаси Президентининг Афғонистон бўйича махсус вакили фаолият олиб бормоқда.\nАмалга оширилаётган ушбу саъй-ҳаракатлар туфайли икки давлат муносабатлари бундан кейин янада ривожланади, ўзаро борди-келдилар кучаяди ва буларнинг барчаси икки халқ манфаатларига жавоб беради.


Ватанимиз мустақиллигининг йигирма беш йиллиги олдидан Фарғона вилояти ҳокими Шуҳрат Ғаниев бир гуруҳ фаол ёшлар билан учрашди.\nМамлакатимизда ёшларнинг замонавий билим ва касб-ҳунарларни пухта эгаллаши, истеъдод ва салоҳиятини намоён этиши учун барча шароит ва имкониятлар яратилмоқда.\nЎзбекистон Республикасининг «Ўзбекистон Республикасида ёшларга оид давлат сиёсатининг асослари тўғрисида»ги қонуни навқирон авлодни ҳар томонлама қўллаб-қувватлашнинг мустаҳкам ҳуқуқий асосини яратиб берди. Президентимизнинг 2014 йил 6 февралдаги «Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида»ги қарори ушбу йўналишдаги ишларни янги босқичда давом эттиришга хизмат қилмоқда.\nБугун Фарғона вилоятида 5 олий таълим муассасаси, 145 касб-ҳунар коллежи, 12 академик лицей ва 916 умумтаълим мактаби самарали фаолият кўрсатмоқда. Фарғона шаҳридаги Ёшлар маркази, сув спорти саройи, туман ва шаҳарлардаги стадионлар, ёпиқ ва очиқ сузиш ҳавзалари, турли йўналишдаги тўгараклар ёшлар ихтиёрида.\nМустақиллик йилларида вилоят ёшлари халқаро фан олимпиадалари, нуфузли спорт мусобақалари, йирик мусиқа ва санъат танловларида муваффақиятли иштирок этиб, Ўзбекистон ёшлари ҳеч кимдан кам эмаслиги ва ҳеч қачон кам бўлмаслигини намоён этиб келмоқда. Масалан, бокс бўйича Осиё чемпиони, жаҳон чемпионати совриндори Б.Мелиқўзиев, Осиё ўйинлари ғолиби Э.Расулов, ёшлар ўртасида жаҳон чемпиони О.Шарипов, Б.Мамажонов, «Ўзбекистон ифтихори» фахрий унвони соҳиби, халқаро гроссмейстер Н.Мўминова, шунингдек, С.Саидхўжаева, К.Раҳмонова сингари ёшларимиз халқаро миқёсда Ватанимиз шарафини муносиб ҳимоя қилмоқда. Изланувчан, истеъдодли бундай ёшлар сафи тобора кенгайиб бормоқда.\n«Ватан келажаги сенинг қўлингда!» шиори остида ташкил этилган учрашувда асосий эътибор ёшларни ёт ғоялар таъсиридан асраш, уларнинг билим ва малакасини ошириш, бандлигини таъминлаш, тадбиркорлик фаолияти билан шуғулланиш истагида бўлган йигит-қизларни қўллаб-қувватлаш масалаларига қаратилди. Ёшлар бу борада ўз таклиф ва ташаббусларини илгари сурди. Ўзларини қизиқтирган саволларга атрофлича жавоб олди.\n— Ёшларга замонавий билим чўққиларини забт этиши, ўз касбининг етук мутахассиси бўлиши учун барча шароит яратилган юрт фарзанди эканимдан фахрланаман, — дейди Олтиариқ саноат касб-ҳунар коллежи битирувчиси Умида Турғунова. — Ёш тадбиркорларга берилаётган имтиёзлардан унумли фойдаланиб, 26 миллион сўмлик имтиёзли кредит эвазига трикотаж маҳсулотлари ишлаб чиқаришни йўлга қўйдим. Айни кунларда маҳсулотимизни экспортга чиқариш устида иш олиб бормоқдамиз.\nЎз йўналишида салмоқли ютуқларга эришаётган истеъдодли йигит-қизларга вилоят ҳокимлигининг эсдалик совғалари топширилди.


Prom.uz - Ўзбeкистондаги сифатли ва ишончли савдо маркази - zarnews.uz\nProm.uz - Ўзбeкистондаги сифатли ва ишончли савдо маркази\nProm.uz портали Ўзбекистондаги биринчи интернет-савдо марказларидандир.\nСайт мамлакатимиз корхоналарига ўз товар ва хизматларини онлайн сотиш учун савдо майдончалари тақдим этади. Мижозларга эса битта сайтнинг ўзида онлайн харид ҳам таклиф этилади. Порталда кўп ҳаракат қилмасдан ҳам Тошкентда қурилиш моллари, жумладан, гидроизоляция материаллари сотиб олишингиз мумкин, порталда нафақат Тошкент бўйича, балки бутун Ўзбекистон бўйлаб етказиб бериш хизмати мавжуд бўлган сотувчиларни топишингиз мумкин.\nProm.uz лойиҳаси тадбиркорлар томонидан бериладиган энг долзарб саволларга жавоб беради. Масалан, “Қандай қилиб интернетда савдони тез ташкил қилиш ёки хизматлар кўрсатиш мумкин?”. Веб-сайт яратиш, хостинг, тўғридан-тўғри ушбу лойиҳа билан боғлиқ баъзи хизматлар учун ҳақ тўлаш, контент менежерини топиш - энди ҳар бир киши ушбу босқичларнинг барчасини муваффақият билан босиб ўтиш имконига эгадир.\nНeга сиз prom.uz порталини танлашингиз кeрак?\nProm.uz нинг барча фойдаланувчилари ўзларининг онлайн-дўконларини - савдо майдончасини очишнинг ноёб имкониятига эга бўладилар. Бунда сиз товарлар ва хизматларни намойиш этишингиз мумкин, бу орқали минглаб одамларни, янги харидорларни бизнесингизга жалб килишингиз мумкин.\nСотувчиларнинг Prom.uz каталогига жойлаштирган маълумотлари автоматик равишда уларнинг сайтига ҳам киритилади. Энди бошқа етказиб берувчиларнинг турли сайтларига “югуриш”нинг ҳожати йўқ.\nProm.uz интернет порталининг ёрдамчи телеграм боти ҳам мавжуд. Сайт фойдаланувчилари ботга ўзларини қизиқтираётган маҳсулот бўйича савол йўллашлари мумкин.


QS World University Rankings-ЎзМУ - Ўзбекистон миллий университети\nБугунги кунда QS World University Ranking энг муҳим рейтингларидан бири Quacquarellu Symonds (QS) консалтинг компанияси томонидан тузилган. У 1990 йилда ташкил этилган бўлиб, у таълим хизматлари бозорида раҳбар ролини белгилаб беради. QS бизнеси ёшларга бакалавр, магистратура, бизнес мактаби ва докторантурага ўқиш дастурларини топишда ёрдам бермоқда. QS World University Ranking университетларининг биринчи рейтинги 2004 йилда тузилган. Ўшандан бери QS рейтинг агентликлари орасида етакчилардан бирига айланди.\nQS ўз рейтинги учун қуйидаги кўрсаткичларни ишлаб чиқди:\n1. Aкадемик обрўси (40%) глобал тадқиқотлар ёрдамида аниқланади: сўров давомида олимлар ўз тадқиқот йўналишлари энг юқори даражада олиб борилаётган таълим муассасалари тўғрисида ўз фикрларини билдиришади. Сўнгги уч йил ичида маълумотлар олинади. Aлбатта, бундай сўров иштирокчилари ўз университетларига овоз бера олмайдилар. Ушбу усул ёрдамида академик обрўни баҳолашнинг асосий афзаллиги шундаки, у иқтибос келтирган тадқиқотдан кўра турли хил билим соҳалари учун объектив тасвирни беради.\n2. Иш берувчилар орасидаги обрўси (10%), бу кўрсаткич глобал сўровларга ҳам асосланади. Тадқиқот жараёнида респондентлардан у ёки бу соҳада энг кўп ўқитилган мутахассисларни битирган университетларни номлашлари сўралади. Aнкетада иштирок етиш учун таклифномалар турли соҳалардаги компанияларга юборилади, уларнинг сони юз нафар ходимдан иборат. Жавоб берувчилар HR директори ёки университет битирувчилари билан бевосита ишлайдиган топ менежер бўлиши мумкин.\n3. Профессор-ўқитувчиларнинг талабалар сонига нисбати (20%) - бу кўрсаткич тадқиқотчилар (ўқитувчилар) сонининг университет талабалари сонига нисбати билан ҳисобланади. Ушбу маълумотларнинг манбаи нафақат университетнинг ўзи томонидан тақдим етилган маълумотлар, балки давлат ташкилотларининг маълумотлари ҳамдир. Ўқитиш сифатини баҳолашга имкон берадиган халқаро стандарт мавжуд бўлмаганда, ушбу кўрсаткич университетлар кичик гуруҳлар билан ишлашни таъминлаш учун ўқитувчилар томонидан қанчалик яхши таъминланганлиги тўғрисида тушунча беради, бу эса ҳар бир талабага максимал даражада еътибор бериш керак.\n4. Иқтибос индекси (20%) - бу кўрсаткич университетдаги тадқиқотлар натижаларини баҳолаш учун мўлжалланган. Қоида тариқасида, маълум бир тадқиқотнинг эълон қилинган натижаларига бошқа олимларнинг мурожаатлари қанчалик кўп бўлса, ушбу тадқиқот шунчалик муҳимдир. Шу сабабли, университет олимларининг ишлари қанчалик кўп келтирилса, унинг илмий обрўси ҳам шунчалик юқори бўлади. QS ушбу маълумотларни Scоpus базаси ёрдамида тўплайди. Scоpus дунёдаги энг катта библиографик ва мавҳум маълумотлар базасидир. Scоpus 5000 нашриёт томонидан нашр етилган 18000 та техник, тиббий ва гуманитар илмий мақолаларни индекслайди. Сўнгги беш йил ичида маълумотлар олинади. Катта университетларда асоссиз афзалликларга эга бўлмаслик учун нисбий кўрсаткич ҳисобланади: битта тадқиқотчига битта иқтибос.\n5. Хорижий талабалар улуши (5%) таълим муассасасининг халқаро майдондаги жозибадорлигини акс эттирувчи энг қулай статистикадир. Бошқа давлатлар фуқароси бўлган ва университетда камида бир семестр давомида таҳсил олаётган талабалар алмашинув талабаси бўлмайдилар. Чет эллик талабаларнинг ҳозир бўлиши ҳали таълим сифатининг кўрсаткичи эмас, аммо университетнинг халқаро миқёсда машҳурлиги ва унинг рейтинг кўрсаткичлари бўйича юқори рейтинг баллари ўртасида аниқ боғлиқлик борлиги таъкидланди.\n6. Чет эллик ўқитувчиларнинг улуши (5%) бу осон ҳисобланган кўрсаткич, аммо жуда муҳим, чунки чет эллик ўқитувчиларнинг ўқув жараёнидаги иштироки нафақат университетнинг халқаро мақомидан далолат беради, балки талабаларга турли илмий мактаблар билан танишиш имкониятини беради. Университет доимий равишда чет эл олимларини ишлашга жалб қилиб, тадқиқот ва ўқитишнинг энг яхши тажрибаларини тўплайди.


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2016 ЙИЛ 13-СОН)\nСЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2016 ЙИЛ 13-СОН)\n2016 йил 20 август\nСавол: Жароҳатга боғланган матонинг устига ҳар таҳоратда масҳ тортилиши керакми ёки унга боғланган пайтда бир марта масҳ тортиб қўйилса ҳам бўладими?\nЖавоб: Сув тегса, зарар етадиган ёки тузалиши кечикадиган жароҳат таҳоратда ювиладиган аъзоларда бўлса, унинг устига боғланган матога ҳар таҳорат олганда бир марта масҳ тортилади («Фатовойи Оламгирия»).\nСавол: Бир китобда “Бисмиллаҳ” деб истинжо қилиш кераклиги ҳақида ёзилган экан. Истинжо пайтида Аллоҳнинг номини айтиш тўғри бўладими?\nЖавоб: Ҳадиси шарифда, “Басмала, яъни Бисмиллаҳир Роҳманир Роҳим” калимаси инсоннинг аврати билан шайтон ва жинларнинг ўртасига парда бўлади, дейилган. Уламолар, истинжода, яъни мустаҳаб қилишда авратни очмасдан олдин ва мустаҳабдан кейин авратни ёпгач, қўлини ювишда “Бисмиллаҳ” айтишни афзал санашган. Сув билан мустаҳаб қилишдан олдин ҳам, кейин ҳам икки қўлни уч мартадан ювиш суннат амаллардандир («Фатовойи Оламгирия», «Фатовойи Қозихон»).\n1021 марта ўқилган.